Hauptstadt und grössti Stadt vom Land isch Castries. Dr höchsti Punkt uf dr Insle isch dr Mount Gimie mit 950 Meter. D Küstelinie isch 158 Kilometer lang. Uf dr Insle git s, südlig vom Ort Soufrière, zwei inaktivi Vulkan, dr Gros Piton und dr Petit Piton (au Twin Pitons gnennt). S Gebiet um d Vulkan isch uf dr Liste vom  UNESCO-Wältnaturerb.[1] Die wichdigste Flüss uf dr Insle si dr Cul de Sac und dr Canelles. 27.9% vo dr Landflechi isch vo Wälder bedeckt.